ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-5022/1-2019

Обреновац, 04.01.2019. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 1761/2018 (3000/1702/2018), за набавку „Поправка и замена изолације постројења и уређаја на блоковима А1, А2 и А3 у ТЕНТ-А и на осталим блоковима по налогу Наручиоца“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 5.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У оквиру дела конкурсне документације 3. „Техничке спецификације“, „ТЕХНИЧКЕ КАРАКТЕРИСТИКЕ МИНЕРАЛНЕ ВУНЕ“ захтевано је да иста испуњава захтеве одређених стандарда у оквиру својих карактеристика:

(- Коефицијент топлотне проводљивости (lR) 0,040 W/m SRPS U.A2.020; - Температура примене (T) do 700°C (оријентационо DIN 52612); - Класа негоривости class A1 SRPS EN 13501-1; - Ознака изолације (оријентационо према AGI Q 132:12.06.02.66.10); - Хидрофобност (оријентационо према према AGI Q 136); - Задовољава AS квалитет (оријентационо према према AGI Q 135, без додатка силикона).

Скрећемо пажњу наручиоцу да су стандарди који су наведени у описаном делу конкурсне документације повучени и исти се не могу више користити, што се може проверити и на интернет страници Института за стандардизацију. У том смислу, потребно је изменити конкурсну документацију и избрисати наведене стандарде из исте.

**ОДГОВОР 1:**

Наручилац ће променити конкурсну документацију и усагласити карактеристике према актуелним стандардима.

**ПИТAЊE 2:**

У оквиру дела 3.6. конкурсне документације „ТЕХНИЧКА ДОКУМЕНТАЦИЈА И ПЛАНОВИ“, 3.6.1. „Техничка документација која се доставља као саставни део понуде“, захтевано је достављање техничких листова за минералну вуну која ће бити уграђивана током извођења радова.

Сматрамо да је потребно додатно појашњење конкурсне документације у наведеном делу, односно појашњење о томе да ли ће наручилац, поред захтеваних техничких листова прихватити и извештаје о испитивању камене минералне вуне од издате од стране независне институције у РС? Мишљења смо да је потребно кориговати конкурсну документацију у наведеном делу и омогућити понуђачима достављање и извештаја о испитивању као једнако релевантних као што су и технички листови за минералну вуну.

**ОДГОВОР 2:**

Наручилац ће прихватити и извештаје о испитивању акредитованих институција РС уместо техничких листова производа уколико садрже доказе о поседовању тражених карактеристика и у складу са тим направити измену конкурсне документације.

**ПИТAЊE 3:**

У делу 4.2 „ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА“, захтеван је кадровски капацитет, па је тражено да монтери скела, изолатери топлотних уређаја, бравари, електро заваривачи и лимари имају мин. III степен стручне спреме.

Сматрамо да је потребно појаснити конкурсну документацију у делу максимално дозвољеног степена стручне спреме за тражене кадрове, односно одредити да је максимални дозвољени степен стручне спреме за исте пети степен (ВК). У супротном, дошли би у ситуацију да наручиоцу буду приказани преквалификовани кадрови који уопште не обављају ту врсту послова, али се њихови сертификати и дипломе користе у сврху сачињавања понуде, иако они уопште неће бити ангажовани на конкретним радовима. Због наведеног, сматрамо да је потребно ограничити степен стручне спреме за наведене кадрове до максимално петог степена.

**ОДГОВОР 3:**

Наручилац је у складу да ЗЈН-ом дефинисао минимуме које понуђачи треба да испуне, те стога сматрамо да није потребно изменити конкурсну документацију у делу 4.2. „Додатни услови за учешће у поступку јавне набавке из члана 76. Закона“ тачки 7. Кадровски капацитет

*У складу са наведеним појашњењима Комисија ће израдити измене документације и исте објавити на Порталу јавних набавки и интернет страници Наручиоца.*

*Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те* ***у случају да продужи рок****, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.*